കോടീശ്വരനായ ഭര്ത്താവിനെ വേണ്ടെങ്കിലും പണം വേണം! തന്നേക്കാള് പതിമൂന്ന് വയസ് കുറവുള്ള ഓട്ടോ ഡ്രൈവര്ക്കൊപ്പം ഒളിച്ചോടി യുവതി പോയത് ഭീമമായ തുകയും കൊണ്ട് ഭോപ്പാല്: കോടീശ്വരനായ ഭര്ത്താവിനെ ഉപേക്ഷിച്ച് ഭാര്യ ഓട്ടോ ഡ്രൈവര്ക്കൊപ്പം ഒളിച്ചോടി. യുവതിയേക്കാള് പതിമൂന്ന് വയസിന് ഇളയതാണ് കാമുകന്. ഒക്ടോബര് 13 ന് ഇന്ഡോറിലെ ഖജ്രാന പ്രദേശത്താണ് വിചിത്രമായ സംഭവം നടന്നത്. ഭാര്യയെ കാണാനില്ലെന്ന് കാണിച്ച് ബിസിനസുകാരനായ ഭര്ത്താവ് പരാതി നല്കിയതോടെയാണ് സംഭവം പുറംലോകമറിഞ്ഞത്. വീട്ടിലെ അലമാരയില് സൂക്ഷിച്ച 47 ലക്ഷം രൂപയും കൊണ്ടാണ് ഭാര്യ കാമുകനൊപ്പം പോയതെന്നാണ് പരാതി. ഓക്ടോബര് 13ന് രാത്രിയായിട്ടും ഭാര്യ വീട്ടില് തിരിച്ചെത്താതായതോടെ സംശയം തോന്നി, തുടര്ന്ന് അലമാര പരിശോധിച്ചപ്പോഴാണ് 47 ലക്ഷം രൂപയും കൊണ്ടുപോയെന്നറിയുന്നത്. ഉടന് ഭര്ത്താവ് പൊലീസില് പരാതി നല്കുകയായിരുന്നു. ഇമ്രാന് എന്നാണ് ഓട്ടോറിക്ഷാ ഡ്രൈവറുടെ പേരെന്ന് അന്വേഷണത്തില് കണ്ടെത്തി. മുപ്പത്തിരണ്ടുകാരനായ ഇയാള് ഖണ്ഡ്വ, ജാവ്ര, ഉജ്ജയിന്, രത്ലം എന്നീ നാല് നഗരങ്ങളിലായിരുന്നു ഓട്ടോറിക്ഷ ഓടിച്ചിരുന്നത്. ഈ സ്ഥലങ്ങള് കേന്ദ്രീകരിച്ചാണ് അന്വേഷണം നടക്കുന്നത്. ഇമ്രാന്റെ സുഹൃത്തിന്റെ വീട്ടില് നടത്തിയ പരിശോധനയില് 33 ലക്ഷം രൂപ കണ്ടെത്തിയതായി റിപ്പോര്ട്ടുണ്ട്.